b'\n_START_ARTICLE_\nMagic Caves\n_START_PARAGRAPH_\nMagic Caves oli Suomen ainoa liikuteltava kummitusjuna. Sen omisti Suomen tivoli vuoteen 1996 asti, jolloin se myytiin Skoghin tivoliin Ruotsiin pienen k\xc3\xa4vij\xc3\xa4m\xc3\xa4\xc3\xa4r\xc3\xa4n takia. Magic Caves sis\xc3\xa4lsi muun muassa punaisen pirun, joka nosti irtop\xc3\xa4\xc3\xa4t\xc3\xa4\xc3\xa4ns\xc3\xa4 matkustajille, nauravan Draculan, joka ei ollut mekaaninen, zombin, joka her\xc3\xa4si haudasta ja luurangon. Radalla kuului nauhoitettua kovaa naurua. Magic Caves tuli Suomen tivoliin noin 1980-luvun alkupuolella. Kummitusjuna on italialaista tuotantoa. Tarkkaa Magic Cavesin tuottajaa ei tiedet\xc3\xa4, mutta valmistaja on luultavasti Carpenteria 2000. 1990-luvun TV-mainoksissa n\xc3\xa4kyi noin 3 sek. mittainen kuvaus Kummitusjunan vaunusta, joka juuri putkahti ulos sis\xc3\xa4radalta matkustajineen.'